Mäesuusatamise alakomitee üldkogu.

Koosoleku aeg: 11.06.2018 kell 15.00

Koosoleku toimumise koht: Tere Tennisekeskus, Tallinn, Black Lounge

Osalesid:

Kaarel Grünberg Tartu Slalom ja EST2108 (volitusega)

Liina Vaher Exsequor

Nils Kroon Mäesuusakool ja Alpijärelkasv (volitusega)

Jaak Luik MSK Skisport

Liis Needrit Nõmme Lumeakadeemia

Margot Paali Nordiko ja Väike-Munamägi (volitustega)

Jaanus Mikk juhatuse liige

Tõnu Seil SL peasekretär

Koosolekut juhatas Reet Hääl. Kinnitatud ühehäälselt.

Koosolekut protokollib Margot Paali. Kinnitatud ühehäälselt

Suusaliidu Mäesuusatamise alakomitee liikmetest ei olnud esindatud klubi A.B. Westliches Mittelgebirge,

Kvoorum on koos. 10 klubist esindatud 9 klubi.

Päevakord

Ülevaade 2018 hooaja majandusaastast

Ülevaade 2018 hooaja tegevusest

Mäesuusatamise alakomitee uue juhatuse valimine istuva juhatuse volituste lõppemisega seoses

Vaba mikrofon

Päevakord vastuvõetud ühehäälselt.

1. Ülevaade 2018 hooaja majandusaastast

Reet H. sõnavõtt esimese päevakorra punkti juures keskendus Suusaliidu ja täpsemalt mäesuusatamise alakomitee majandusseisule. Põhjendused, millele kasutati ületulevat jääki ja mis ajendid olid soetuste tegemisel otsuste taga.

Riigirahastuse osa on põhjust olla positiivselt meelestatud. Vaatamata olukorrale, kus prognoosida 2019 aasta toetuseid on keeruline, on pigem tõenäoline, et vahendid spordialaliitudesse tõusevad nii EOK kui Kultuuriministeeriumi laekumiste puhul.

Tuleb tõdeda, et erasponsoritelt toetuse saamine on järjest keerulisem. Vaadati üle ka toetused nii sportlastele kui klubidele läbi nelja viimase aasta ja eriti sportlaste toetuste osas on märgata hüppelist tõusu.

**Otsustati:** Võtta 2018 a majandusaasta aruanne vastu. Otsus võeti vastu ühehäälselt.

2. Ülevaade 2018 hooaja tegevusest.

J.Luige tähelepanek, kuidas ja kas on käsitletud koondise liikme mitteosalemine Eesti meistrivõistlustel. Statuudis (statuutides) tuleks väljenduda selgesõnalisemalt mitmete punktide osas, et ei tekiks kaheti tõlgendamise võimalusi. Näiteks: mis on mõjuv põhjus jne.

L.Vaheri ettepanek, et Eesti meistrivõistluste aeg sobitada kalendrisse nii, et see motiveeriks ka kaugemal treenivaid ja elavaid sportlasi piirkonda sõitma eesmärgiga võistelda mitmel järjestikusel võistlusel. Kaaluda võiks Põhja-Soome asemel ka alternatiive nt. Itaalia, Austria, Poola jne. kus siis juba organiseerida rahvusliku teami ühine majutus jne. üritades nii muuta väljasõite kuluefektiivsemaks ja kasvatada nö kokkukuuluvus- ja võistkonna tunnet

Vahepeal jätkab R.Hääl ülevaatega hooaja tegevustest, mis viib omakorda aruteludeni.

Peatudes litsentsisüsteemi juures T. Seil kinnitab, et riiklikud struktuurid hakkavad järjest enam pöörama tähelepanu litsentseerimise vajalikkusele.

L. Vaher teeb ettepaneku rahvuslikust litsentsist vabastada rahvusvahelise FIS litsentsiga sõitvad sportlased. Üldkogu ettepanekuga nõus.

Litsentsi nõue jääks kehtima noortele ja täiskasvanud harrastajatele, kellel FIS kood puudub.

Järjekordselt tõstatub küsimus, mis saab noortest kui nad jõuavad juuniori lävendini.

N.Kroon hindab U12, U14 noorte võimalusi nii sportlaskonnana kui treenerite olemasolu osas heaks. Alates U16 vanusest peaksime hakkama leidma meie noortele väljundit treenimiseks *lähivälismaal,* kuhu meie treeneritel on head suhted ja kerge ligipääs kui sportlane on piisavalt valmis pühenduma ja motiveeritud. 1,4 miljoni inimese kohta, arvestades geograafilist asendit, ei ole Eesti olukord mäesuusatamises halb vaid normaalne. Alpisarja siseneb igal aastal paarkümmend uut noort suusatajat. Keskmiselt on võistlejate arv olnud tasases kasvutrendis.

Näidisriigina võib kadestada Sloveeniat, kes on riiklikul tasemel väga palju toetamas oma spordisüsteeme ja tulemused sellest annavad märku väga laial skaalal rahvusvahelises spordipildis.

N.Kroon juhib tähelepanu, et möödunud hooajal jäi praktiliselt kasutamata Väikse-Munamäe Sportnõlva potentsiaal.

Arutelus olid kõik klubid suures plaanis arvamusel, et ühiselt ja koostöös oleks kõigile kasulikum korraldada nii laagreid, igapäevaseid treeninguid jne.

R.Hääl mainib, et ka treenerite kvalifikatsioon on saadud hästi tööle ja alustatud sportlas litsentside väljastamist.

Parim mõõdupuu Alexela Alpisarja tulemuslikkuse mõõtmisel on võtta tänased noored ja lahutada 8 aastat, mil esimene etapp toimus. Tormis peaks olema esimene pääsuke, kes on kodusest Alpisarjast jõudnud maailmas tõsisesse konkurentsi. Lai püramiid (stabiilselt üle 80 osaleja) loob aluse järelkasvule ja lootuse uute tippude tekkimisele.

**Ettekanne lisatud LISA 1.**

1. Mäesuusatamise alakomitee uue juhatuse valimine istuva juhatuse volituste lõppemisega seoses.

Senine juhatuse esimees Reet Hääl teatab, et astub tagasi. Samas esitab R.Hääl Jaanus Miku kandidatuuri uue juhatuse esimehe kohale.

Jaanus Mikk kandideerib juhatuse esimehe kohale üksi, teist kandidatuuri ei esitata.

J.Mikk teeb ettepaneku, et kandideerib juhatuse esimehe kohale oma meeskonnaga. See tähendab, et teeb ettepaneku nimekirja valimiseks. Üldkogu ettepanekuga nõus ühehäälselt.

Ettepanek valida juhatus koosseisus: Jaanus Mikk, Nils Kroon, Kaarel Grünberg, Risto Roonet.

L.Vaher teeb ettepaneku, et tippspordi huvid võiksid olla paremini esindatud ja leida juhatusse vastava ala eest vastutav spetsialist. Ettepanekusse suhtuti sümpaatselt. Üks koht juhatuses jääb hetkel siis vakantseks et leida vastav huvitatud osapool.

Neljaliikmeline juhatus koosseisus Jaanus Mikk, Nils Kroon, Kaarel Grünberg, Risto Roonet pandi hääletusele.

**Otsustati:** Nimetada Eesti Suusaliidu mäesuusatamise alakomitee juhatusse alates 11.06.2018 Jaanus Mikk, Nils Kroon, Kaarel Grünberg, Risto Roonet.

Juhatuse volitused kehtiva 2022 aasta 15.juunini ehk kogu *olümpiaperioodi.*

Otsus võeti vastu ühehäälselt.

Uue juhatuse koosolek kutsutakse kokku 20.juunil 2018.

Koosolek lõppes kell 17.15